《谒孝廉陈公绚墓》
明代·卢尧典

寂寂玄扃列古松，高冈若斧已成封。凭枝挂剑非无札，载笔争铭尚有邕。

梦去终教魂化蝶，泉中应比尔为龙。天怜伯道遗犹子，寒食馀钱岁自供。

作者简介：卢尧典，字唐宪。东莞人。明穆宗隆庆元年（一五六七）举人。授官南直青阳知县，寻调广西博白县。有《左史摘繁》、《佚我堂集》。清温汝能《粤东诗海》卷三三有传。